Tiiu Talvistu

Tiiu Talvistu (sündinud Tiiu Hagel; 2. veebruar 1955 Tartu – 17. veebruar 2020) oli eesti kunstiajaloolane, kuraator ja pedagoog. Tiiu Talvistu sündis inseneri ja eesti filoloogi peres. Ta lõpetas 1973. aastal Tartu M. Härma nimelise 2. Keskkooli ja 1979. aastal Tartu Riikliku Ülikooli ajalooteaduskonna. 1974. aastal asus ta tööle Tartu Kunstimuuseumis, kus töötas 2016. aastani, ühtekokku 42 aastat. Selle aja jooksul oli ta teaduri (1974‒1990), peavarahoidja (1990‒2004), teadusdirektori (2004‒2012) ja kogude kuraatori (2012‒2016) ametikohtadel. Ta on korraldanud näitusi, püsiekspositsioone, väljaspool Eestit toimunud projekte, arutelusid, giidituure jne. Alates 2007. aastast oli ta Eesti kunsti ajaloo lektor Tartu Ülikoolis. Tema uurimisteemade ring on olnud lai: Ants Laikmaa, Pallas, eesti sõjaaegne kunst, 1970. aastate kunst, eesti pagulaskunst jm. Tema erilist tähelepanu on köitnud Elmar Kits, Karin Luts, Johannes Saal, Paul Burman, Ülo Sooster ja Valve Janov. 2004 Karin Luts – Konfliktid ja pihtimused ‒ näitus ja kataloog (2005) 2005 Ekspressionism eesti kunstis ‒ näitus Český Krumlovis ja kataloog 2007 Johannes Saal – Elu metamorfoosid ‒ näitus ja kataloog 2009 PALLAS – näitus ja kataloog (2010) 2010 Eesti kunst paguluses ‒ näitus ja kataloog (2010) 2012 Endel Kõks. Vapuse, vabaduse ja rõõmuga ‒ näitus ja kataloog 2014 Malle Leis ‒ näitus ja kataloog 2015 Ruum minu ümber. Interjöör eesti kunstis ‒ näitus 2016 Jõgi voolab siit läbi ‒ näitus ja kataloog 2005 Eesti Kunstiteadlaste Ühingu aastapreemia (koos Reet Marki ja Mare Joonsaluga; Karin Lutsu loomingut tutvustav suurprojekt “Konfliktid ja pihtimused”: näitus, kataloog, konverents 2004. aastal Tartu Kunstimuuseumis) 2005 Kristjan Raua preemia (koos Reet Marki ja Mare Joonsaluga; Karin Lutsu loomepärandit tutvustav näitus ning monograafilise kataloog "Karin Luts. Konfliktid ja pihtimused") 2010 Tartu aasta tegu (koos Mare Joonsaluga; Pallase näitus ja kataloog) 2010 Eesti Kultuurkapitali kujutava ja rakenduskunsti sihtkapitali aastapreemia (koos Mare Joonsaluga; uurimusliku näituse ning monograafia "Pallas" eest) 2015 Eesti Kunstiteadlaste ja Kuraatorite Ühingu aastapreemia (suurepärane kuraatoritöö ja kataloogi koostamine näitusel "Malle Leis. Kollane suvi" Tartu Kunstimuuseumis 2014. aastal) 2016 Eesti Kultuurkapitali kujutava ja rakenduskunsti aastapreemia (pikaajalise ja kõrgetasemelise töö eest kunstiteadlase ja kuraatorina ning kohalikku kunstiajalugu väärtustava ja tutvustava näituse "Jõgi voolab siit läbi... Peatükke Tartu kunstiloost” eest) 2018 Tartu Tähe kavaler Tema vanaisa oli ajaloolane Peeter Tarvel. Tema abikaasa on kunstiajaloolane ja Tartu Kunstimuuseumi endine direktor Enriko Talvistu. Tema poeg Peeter Talvistu on kunstiajaloolane ja Tartu Kunstnike Liidu esimees, tütar Mary-Ann Talvistu on endine Kumu hariduskeskuse juhataja. Tütar Maria-Elisabeth on erialalt geograaf (kartograaf). Tiiu Talvistu ETIS Rebeka Põldsam. "Tiiu Talvistu: "Alati on hea, kui on, millele vastanduda - kui kõik takka kiidavad, on ilmselt midagi valesti!"". Kaasaegse Kunsti Eesti Keskus Raimu Hanson. Pallase piibel kujunes kauniks. Postimees, 23. juuli 2010 Aime Jõgi. Mis on Eesti ja Soome loos sarnast ja mis erinevat. Tartu Postimees, 26. jaanuar 2018 Tartu Tähe kavaler Tiiu Talvistu. tartu.ee, 15. veebruar 2018 "In memoriam Tiiu Talvistu 2. II 1955–17. II 2020". Postimees, 18. veebruar 2020